**Zárjuk közösen a tanévet!**

Kedves Végzős Hallgatónk!

A 2020/2021. tanév a Debreceni Egyetemen folytatott tanulmányainak utolsó évét jelentette. Különleges év volt ez, amelynek teljesítése a szokatlan körülmények miatt sok türelmet, számos erőfeszítést, de egyben kreativitást is igényelt hallgatótól, oktatótól egyaránt. A diplomaszerzés felejthetetlen élményét beárnyékolta a világjárvány miatt elmaradt szakmai és szabadidős programok, sportrendezvények, baráti összejövetelek, az ünnepségek hiánya, de az óráknak és a vizsgáknak a megszokottól eltérő körülményeiről, a tanulmányok folytatásának és lezárásának egyediségéről valószínűleg soha nem fog elfeledkezni.

**A veszélyhelyzetben elrendelt járványügyi intézkedések miatt** **a** tanulmányai sikeres befejezését megkoronázó **tanévzáró ünnepségre a Nagyerdei Stadionban kerül sor**, ahol a férőhelyek száma megengedi, hogy Ön és családtagjai, barátai részesei lehessenek az egyetemi évek sikeres lezárásának. Az okleveleket az egyetem postai úton juttatja el a végzettek részére, ugyanakkor szeretné megadni azt az élményt, ami a felsőoktatási tanulmányok lezárásakor a hallgatói talár, a kari gallérok viselése és az egyetemi sapka levegőbe dobásával jár az ünnepség végén. A sapkát, mint rendezvénykelléket az ünnepségen résztvevő hallgatók ezúttal is megtarthatják.

**A tanévzáró ünnepség időpontja: 2021. július 10. szombat 16 óra**, a meghívót a honlapon letöltheti.

A tanévzáró ünnepségen az érvényben lévő járványügyi előírásoknak megfelelően **kizárólag védettségi igazolvánnyal** rendelkező személyek vehetnek részt. Kérjük, hogy ennek a kritériumnak a figyelembevételével szíveskedjék részvételi szándékát jelezni **2021. július 01 -ig** a következő regisztrációs felületen:

Alapszakos és mesterszakos hallgatók részére:

<https://docs.google.com/forms/d/12bUWrORjjgY_f7jAt2ToiTb6RLVFXJ4uRmOU3ml0utc/edit>

Szakirányú továbbképzési szak hallgatói részére:

<https://docs.google.com/forms/d/1q7Et20wKMKfmrsyFvXhNy_Ft3SQ2qPiVcBTMPd6VL_Q/edit>   
A hozzátartozók a Nagyerdei Stadionba való belépése a védettségi igazolvány és a csatolt meghívó (papír vagy elektronikus alapú) felmutatásával megengedett.

A jelentkezők részére részletes információkat az eseményről a regisztrációs felület lezárását követő napokban fogunk küldeni e-mailben, NEPTUN-rendszeren, honlapon keresztül.

Várjuk tanévzáró ünnepségünkön, hogy egy közös, felejthetetlen élménnyel vegyünk búcsút a tanévtől!

A Gyermeknevelési és Gyógypedagógiai Kar vezetése